Korytársky potok (prítok Slatiny)

Korytársky potok je vodný tok vo Veporských vrchoch a Zvolenskej kotline na území okresu Detva. Je to ľavostranný prítok Slatiny, má dĺžku približne 3,2 km a je tokom IV. rádu. 

 Priebeh toku 
Potok pramení na juhozápadnom okraji Veporských vrchov, v ich podcelku Sihlianska planina, na juhozápadnom úbočí Krekáňovho vrchu, v nadmorskej výške približne  Od prameňa v oblasti lazov Mláka tečie západným, postupne až severozápadným smerom. Pokračuje Riečkárovou dolinou so súvislým lesným porastom a priberá pravostranný prítok z úbočia Krekáňovho vrchu. Opúšťa Sihliansku planinu i Veporské vrchy a prechádza do Zvolenskej kotliny a jej podcelku Detvianska kotlina. Lesný porast ustupuje a už západným smerom potok tečie do intravilánu Korytárok, kde postupne mení smer na juhozápad. V centre obce priberá významný ľavostranný prítok a onedlho, už lemovaný pásom pobrežnej vegetácie, pokračuje okrajom obce. Križuje cestu II/526 do Hriňovej a lokalitou Dolné tále tečie rovinatou nivou. Onedlho sa v nadmorskej výške približne  vlieva ľavostranne do Slatiny v povodí rieky Hron. Potok patrí do širšieho povodia rieky Hron. 

Korytársky potok pramení a preteká iba katastrom obce Korytárky v okrese Detva v Banskobystrickom kraji.

 Referencie 

 Pozri aj 
 Zoznam vodných tokov v povodí Slatiny
 Veporské vrchy, Sihlianska planina
 Zvolenská kotlina, Detvianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Detva
Kategória:Korytárky
Kategória:Vodné toky vo Veporských vrchoch